बोलीं- मैनेजर ने दिया था धोखा, मुझे ऑफर के बारे में कभी नहीं बताया
Vivah Actress Amrita Rao Launches Book Couple of Things. विवाह एक्ट्रेस अमृता राव ने हाल ही में पति आरजे अनमोल के साथ मिलकर किताब ‘कपल ऑफ थिंग्स’लॉन्च की। अमृता ने इस बुक में अपने पर्सनल और प्रोफेशनल लाइफ से जुड़े किस्से शेयर किए हैं।
विवाह एक्ट्रेस अमृता राव ने हाल ही में पति आरजे अनमोल के साथ मिलकर किताब ‘कपल ऑफ थिंग्स’ लॉन्च की। अमृता ने इस बुक में अपनी पर्सनल और प्रोफेशनल लाइफ से जुड़े किस्से शेयर किए हैं। इनमें से एक वाक्या सलमान खान की कमबैक सुपरहिट फिल्म वॉन्टेड से जुड़ा है।
अमृता ने किताब में बताया कि साल 2007 में उन्हें फिल्म वॉन्डेट के लिए अप्रोच किया गया था। लेकिन उनके मैनेजर ने उन्हें यह बात नहीं बताई, जिस कारण उनके हाथों से यह मौका छूट गया। अमृता ने कहा कि उनके मैनेजर ने उनसे बदला निकला था।
करियर ग्रोथ के लिए मैंने पुराने मैनेजर को हटाने का फैसला लिया था
किताब में अमृता ने लिखा है- 'साल 2007 मेरे लिए काफी अच्छा था, मुझे कई इंटरेस्टिंग प्रोजेक्ट्स मिले थे। उनमें से एक श्याम बेनेगल की फिल्म ‘वेलकम टू सज्जनपुर’ भी थी। उस वक्त ऐसा महसूस हुआ कि मुझे अपने लिए नए मैनेजर की जरूरत है। मैंने करियर की ग्रोथ के लिए पुराने मैनेजर को हटाने का फैसला किया।'
अमृता ने आगे लिखा- ‘मैंने मैनेजर को मीटिंग के लिए अपने घर बुलाया, उसे अपने नजरिए के बारे में समझाया और हम समझदारी से अलग हो गए। कुछ महीनों बाद मैं साउथ सुपरस्टार महेश बाबू के साथ तेलुगु फिल्म की शूटिंग के लिए हैदराबाद गई थी।'
प्रोडक्शन मैन ने किया था खुलासा
एक शाम शूटिंग से वापस आते वक्त मैं एक प्रोडक्शन मैन से मिली, जो कि बोनी कपूर के साथ मिलकर काम कर रहे था। मुझे देखते ही उन्होंने कहा- ‘ओह हाय अमृता! कैसी हो? अगर हमारी डेट्स आपस में नहीं टकराती, तो आप हमारे लिए सलमान खान के साथ वॉन्टेड की शूटिंग कर रही होतीं। ये सुनकर मैं शॉक हो गई। मैंने उनसे पूछा- मुझे वॉन्टेड के लिए कब अप्रोच किया गया था?’
तब मुझे प्रोडक्शन मैन ने बताया- 'बिल्कुल आपको अप्रोच किया गया था। मैंने आपके मैनेजर को कॉल किया था, लेकिन उन्होंने बताया कि आपके पास डेट्स मिलना मुश्किल है।’
मुझे मैनेजर ने इस ऑफर के बारे में कभी नहीं बताया
अमृता ने इस किस्से को याद करते हुए कहा- मेरा दिल टुकड़ों में टूट गया और मैं पूरी तरह से बिखर गई। क्योंकि मुझे इस ऑफर के बारे में मैनेजर ने कभी बताया ही नहीं। अगर मुझे पता होता, तो मैं निश्चित तौर पर इसके लिए डेट्स निकालती। मैनेजर ने मुझे धोखा दिया।